વેજીટેબલ બીયારણ ક્ષેત્રમાં ખાસ બીટ, કોથમરી, વટાણા ઈટાલીયન તેમજ કારેલા, ગલકા, દુધી થાઈલેન્ડ, મરચા ચીન અને સાઉથ કોરિયાની કંપનીઓ સાથે સવિશેષ ટાઈઅપ હોવાની વિગતો એક્ઝીક્યુટીવ ડાયરેકટર હેમાંગભાઇ બક્ષીએ આપી હતી. આ ઉપરાંત ભારતની ટોપ કૃષિ યુનિવર્સિટી દિલ્હી, જવાહરલાલ, રાહુરી, બેંગ્લોર ભાભા-ટ્રોમ્બે સહિતની યુનિવર્સિટી સાથે કંપની જોડાણ ધરાવે છે. તેમજ શેરબજારમાં કંપનીના લીસ્ટીગથી વિદેશી ગ્રાહકો એજન્સીઓ સાથે એક નવા સંબંધો કેળવવા અને ગાઢ બનાવવામાં મદદરૂપ થાય છે. સીડ્ઝ ઈન્ડસ્ટ્રીઝ સંપૂર્ણપણે વરસાદ આધારીત છે. ત્યારે વાવેતર માટે ખેડુતોને માર્ગદર્શન આપવા કંપનીના નિષ્ણાંતો દેશભરમાં કાર્ય કરે છે. આથી કંપની મલ્ટીનેશનલ કંપની જેવું માળખું ધરાવે છે. ઈસ્યુને જબરદસ્ત પ્રતિસાદ: આવતીકાલે ઈસ્યુ ભરવાની અંતિમ મુદત રાજકોટથી થોડે દુર કુવાડવા ખાતે આવેલી અને ટુંક સમયમાં મોટી પ્રસિધ્ધિ મેળવી દેશની અગ્રણી કંપનીમાં સ્થાન મેળવી લેનાર બોમ્બે સુપર હાઈબ્રીડ સીડ્ઝનો ઈસ્યુ 12મી એપ્રિલે ખુલ્લો મુકવામાં આવ્યો છે અને આજે મોટાભાગનો ઈસ્યુ ભરાઈ ગયો છે. એસએનઆઈ શ્રેણીમાં ઉત્તમ પ્રતિસાદ મેળવ્યો છે. તેમ રીટેઈલ શ્રેણીમાં આ ઈન્વેસ્ટરોએ ઉત્સાહ બતાવ્યો છે. આવતીકાલ તા.17 એપ્રિલ સુધીમાં અનેકગણો ઈસ્યુ ભરાય જાય તેવી શકયતા શેરબજારના નિષ્ણાંતો દર્શાવી રહ્યા છે. એગ્રિકલ્ચર સીડ્ઝમાં મલ્ટીનેશનલ કંપનીઓને હંફાવશે બીએસએચએસએલ